Հաջորդ «կոմֆորտ» սենյակն Արայիկ Գրիգորյանինն է։ Լֆիկը՝ Սամվել Ալեքսանյանը, շատ ջանք չի թափել, պատրաստի եկել-նստել է Շմայսի սենյակում, իսկ Մանվել Գրիգորյանի «երկսենյականոցն» ամենամեծն է։ Վերջերս իր սենյակները վերանորոգել էր նաեւ գեներալ Սեյրանը, կահույք գնել, սակայն այստեղ էլ փակել դռները՝ գնացել է։ «Կահույքը տարհանողներ կգտնվեն»,- ժպիտով ասաց մեր զրուցակիցը՝ մատնացույց անելով ԱԺ-ում այս պահին ընթացող հիմնարար վերանորոգման աշխատանքները։ «Սահմանադրությունը կարեցինք-ձեւեցինք, տվեցինք՝ հագան, պառլամենտը նորոգում ենք, տանք՝ հագնեն, իշխանությունն ու պառլամենտը խաղաղ փոխանցեցինք, ստեղծել ենք ստեղծագործելու բոլոր պայմանները, թող գան՝ «ստեղծագործեն», երկիրը զարգացնեն»։